Diari Oficial de la Generalitat Valenciana


Sumari del DOGV 7420, del 10-12-2014 (2014/11830)

RESOLUCIÓ de 19 de novembre de 2014, del president de l'Institut Valencià de Competitivitat Empresarial (IVACE), per la qual es modifica la Resolució de 19 de maig de 2014, per la qual es convoca la concessió d'instruments financers per a la posada en marxa dels plans de promoció internacional de les empreses de la Comunitat Valenciana per a l'exercici de 2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7420

Data del DOGV
:   10-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11870


Data del document
:   19-11-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2014, del president de l'Institut Valencià de Competitivitat Empresarial (IVACE), per la qual es modifica la Resolució de 19 de maig de 2014, per la qual es convoca la concessió d'instruments financers per a la posada en marxa dels plans de promoció internacional de les empreses de la Comunitat Valenciana per a l'exercici de 2014. [2014/11087]  
Per la Resolució de 19 de maig de 2014, del president de l'Institut Valencià de Competitivitat Empresarial (IVACE), es va convocar la concessió d'instruments financers per a la posada en marxa dels plans de promoció internacional de les empreses de la Comunitat Valenciana per a l'exercici de 2014 (DOCV 7286, 02.06.2014).  
Amb l'objectiu de facilitar la gestió en la concessió de l'instrument financer i evitar que els seus possibles beneficiaris tinguen majors gastos financers quan encara no s'ha desembossat el préstec, s'ha emés un informe favorable sobre la conveniència de formalitzar el document d'acceptació d'este després de la concessió de l'instrument financer, però abans de la presentació de l'aval, de manera que quan s'aporte este es puga tramitar el desembossament del préstec sense més dilació.  
  
En virtut de l'anterior, i de conformitat amb el que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de la convocatòria  
Es modifica l'article 9, Desembossament del préstec al beneficiari, de la Resolució de 19 de maig de 2014, per la qual es convoca la concessió d'instruments financers per a la posada en marxa dels plans de promoció internacional de les empreses de la Comunitat Valenciana per a l'exercici de 2014, que queda redactat en els termes següents:  
  
«9.1. Una vegada comunicada a les empreses beneficiàries la resolució de concessió, l'IVACE, o una entitat col·laboradora, formalitzarà un document específic de condicions del préstec que comunicarà al beneficiari. En el document, el beneficiari acceptarà les condicions del préstec incloent-hi el pla de venciment.  
9.2. Perquè es puga fer efectiu el desembossament del préstec serà necessària la presentació d'un aval financer prestat per entitats de crèdit o per societats de garantia recíproca que haurà de cobrir tant l'import del préstec com qualsevol gasto derivat de l'incompliment de l'obligació de reembossament. L'aval financer serà del 70 % de l'import del préstec. La presentació de l'aval podrà produir-se fins a la data límit de 30 de gener de 2015, coincident amb la data límit de justificació del projecte. Una vegada validat l'import i contingut de l'aval, l'IVACE, o una entitat col·laboradora, farà el desembossament del préstec en el compte bancari indicat pel beneficiari.  
9.3. En tot cas, l'empresa beneficiària podrà sol·licitar la cancel·lació anticipada del préstec».  
  
  
DISPOSICIÓ FINAL ÚNICA  
  
Esta resolució entrarà en vigor el dia en què es publique.  
  
València, 19 de novembre de 2014. El president: Máximo Buch Torralva.